ബെവ്കോ ഔട്ട്ലെറ്റുകള് തുറക്കുക ഡിപ്പോകള്ക്ക് പുറത്തുളള ഭൂമിയിലായിരിക്കുമെന്ന് കെഎസ്ആര്ടിസി എംഡി തിരുവനന്തപുരം: കെഎസ്ആര്ടിസി ബെവ്കോ ഔട്ട്ലെറ്റുകള് തുറക്കാനുള്ള തീരുമാനവുമായി മുന്നോട്ട് . ദീര്ഘകാല പാട്ടത്തിന് കെഎസ്ആര്ടിസിയുടെ ഭൂമിയും കെട്ടിടങ്ങളും ബെവ്കോയ്ക്ക് നല്കാനാണ് ഒരുങ്ങുന്നതെന്ന് ചെയര്മാനും മാനേജിങ് ഡയറക്ടറുമായ ബിജു പ്രഭാകര് തൊഴിലാളി യൂണിയനുകളോട് വ്യക്തമാക്കി. ഡിപ്പോകള്ക്കുള്ളില് ബെവ്കോ ഔട്ട് ലെറ്റുകള് തുറക്കില്ലെന്ന് ബിജു പ്രഭാകര് അറിയിച്ചു. ബെവ്കോ ഔട്ട്ലെറ്റുകള് തുറക്കുക ഡിപ്പോകള്ക്ക് പുറത്തുളള ഭൂമിയിലായിരിക്കും. ബെവ്കോയുമായി സഹകരിച്ച് കെഎസ്ആര്ടിസിയുടെ ഭൂമിയിലാകും കെട്ടിടങ്ങള് നിര്മിക്കുക. ബെവ്കോ കെട്ടിടങ്ങളുടെ നിര്മ്മാണവും വാടകയും നല്കണമെന്നാണ് ശുപാര്ശയില് അറിയിച്ചിരിക്കുന്നത്. ദീര്ഘ കാല പാട്ടത്തിനാകും ഭൂമി നല്കുക.The post ബെവ്കോ ഔട്ട്ലെറ്റുകള് തുറക്കുക ഡിപ്പോകള്ക്ക് പുറത്തുളള ഭൂമിയിലായിരിക്കുമെന്ന് കെഎസ്ആര്ടിസി എംഡി first appeared on MalayalamExpressOnline.